CELEX: C2006/224/58
Language: fi
Date: 2006-09-16 00:00:00
Title: Asia C-333/06: Kanne 28.7.2006 — Euroopan yhteisöjen komissio v. Ruotsin kuningaskunta

16.9.2006   
            
            
               FI
            
            
               Euroopan unionin virallinen lehti
            
            
               C 224/31
            
         Kanne 28.7.2006 — Euroopan yhteisöjen komissio v. Ruotsin kuningaskunta
   (Asia C-333/06)
   (2006/C 224/58)
   Oikeudenkäyntikieli: ruotsi
   Asianosaiset
   
      Kantaja: Euroopan yhteisöjen komissio (asiamiehet: J. R. Vidal Puig ja K. Simonsson)
   
      Vastaaja: Ruotsin kuningaskunta
   Vaatimukset
   
               —
            
            
               yhteisöjen tuomioistuimen on todettava, että Ruotsin kuningaskunta ei ole noudattanut matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11 päivänä helmikuuta 2004 annetun Euroopan parlamentin ja neuvoston asetuksen (EY) N:o 261/2004 (1) 16 artiklan mukaisia velvoitteitaan, koska se ei ole vahvistanut tämän asetuksen säännösten rikkomiseen sovellettavia seuraamuksia
            
         
               —
            
            
               Ruotsin kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Asetuksen N:o 261/2004 16 artiklan 3 kohdassa asetetaan jäsenvaltioille velvollisuus vahvistaa tehokkaita, oikeasuhteisia ja varoittavia seuraamuksia asetuksen säännösten rikkomisen vuoksi.
   Komission käytettävissä olevien tietojen mukaan Ruotsin kuningaskunta ei edelleenkään ole luonut kattavaa asetuksen säännösten rikkomisesta määrättävien seuraamusten järjestelmää, koska se ei ole vahvistanut seuraamuksia asetuksen 14 artiklan säännösten rikkomisesta lähes 1,5 vuotta asetuksen voimaantulon jälkeen.
   
      (1)  EUVL L 46, 17.2.2004, s. 1